Νουρ Χασάν Χουσεΐν

Ο Νουρ Χασάν Χουσεΐν Αμπντί (Nur Hassan Hussein Abdi, 1938-2020) ήταν πολιτικός, που θήτευσε ως πρωθυπουργός της Σομαλίας από το 2007 ως το 2009. Ήταν περισσότερο γνωστός στο λαό ως Nur Adde,http://www.irinnews.org/report/85051/somalia-conflict-timeline-2000 

 Πολιτική καριέρα 
Γεννήθηκε στις 16 Φεβρουαρίου 1937. Ξεκίνησε την καριέρα του δουλεύοντας στα τελωνεία, το 1958, δύο χρόνια προτού γίνει ανεξάρτητη η Σομαλία. Γρήγορα, ο Νουρ Χασάν αναρριχήθηκε στην ιεραρχία και έγινε αξιωματούχος της Interpol και τελικά Αρχηγός της Αστυνομίας επί καθεστώτος του Σιάντ Μπάρε.

Σπούδασε Νομικά και Οικονομικό Δίκαιο στα Πανεπιστήμια του Μογκαντίσου και της Ρώμης. Την περίοδο της πρωθυπουργίας του ήταν Γενικός Γραμματέας της Ερυθράς Ημισελήνου στη Σομαλία (SRCS).

Στις 22 Νοεμβρίου 2007 διορίστηκε από τον πρόεδρο Αμπντουλάχι Γιουσούφ Αχμέτ στην πρωθυπουργία. Διαδέχθηκε τον Αλί Μοχάμετ Γκεντί, ο οποίος είχε παραιτηθεί στις 29 Οκτωβρίου. Προσωρινά την πρωθυπουργία στο διάστημα από την παραίτηση του Γκεντί ως το διορισμό του Νουρ Χασάν Χουσεΐν στην πρωθυπουργία, άσκησε ο Σαλίμ Αλιγιάου Ιμπράου.

Ο διορισμός του Χουσεΐν στην πρωθυπουργία εγκρίθηκε από το Κοινοβούλιο στις 24 Νοεμβρίου 2007 News - East Africa: Somalia swears in new prime minister με σχεδόν καθολική πλειοψηφία.

 Καθαίρεση 
Στις 14 Δεκεμβρίου 2008 ο πρόεδρος Αχμέτ καθαίρεσε το Νουρ Χασάν Χουσεΐν, επειδή απέτυχε να αποκαταστήσει την ασφάλεια στη χώρα του. Flash.gr, Ο πρόεδρος της Σομαλίας καθαίρεσε τον πρωθυπουργό, 14 Δεκεμβρίου 2008. Η σχετική δήλωση έγινε από τον ίδιο τον πρόεδρο στο Κοινοβούλιο, το οποίο στις 15 Δεκεμβρίου έδωσε ψήφο εμπιστοσύνης στην κυβέρνηση. Παρ' όλ' αυτά, νέος πρωθυπουργός διορίστηκε , στις 16 Δεκεμβρίου, ο πρώην υπουργός Εσωτερικών, Μοχάμεντ Μοχάμουντ Γκουλέντ Γκαγκμοντέρ.Σομαλία: Ορίστηκε ο νέος πρωθυπουργός , Ναυτεμπορική, 16 Δεκεμβρίου 2008. Στις 24 Δεκεμβρίου ο Γκουλέντ ανακοίνωσε την παραίτησή του και ο Χουσεΐν τον συνεχάρη, τονίζοντας ότι είχε κάνει το σωστό βήμα."More turmoil in Somalia as new PM quits", AFP, 24 Δεκεμβρίου 2008. Τον διαδέχθηκε στην πρωθυπουργία ο Ομάρ Αμπντιρασίντ Αλί Σαρμάρκε.

Θάνατος
Την 1η Απριλίου 2020, στη διάρκεια της πανδημίας κορονοϊού, ο Χουσεΐν απεβίωσε στο Λονδίνο από COVID-19. Ήταν 83 ετών.

 Παραπομπές 

Χουσειν